Apstiprināti ar

AS “Augstsprieguma tīkls” valdes 2017.gada 12. decembra lēmumu Nr.157/56

(grozīti ar AS “Augstsprieguma tīkls” Valdes 2022.gada 9.februāra lēmumu Nr.21/7/2022, Valdes 2022.gada 14.septembra lēmumu Nr.179/60/2022, Valdes 2022.gada 21.decembra lēmumu Nr. 252/78/2022 , Valdes 2023. gada 29.marta lēmumu Nr.64/15/2023 un Valdes locekļa 2024.gada 9.maija lēmumu Nr.2.1/2024/133 )

**Balansēšanas līguma balansēšanas pakalpojuma sniegšanas noteikumi**

Saturs

[1. Vispārīgie jautājumi 1](#_Toc165638985)

[2. Nebalansa apgabala noteikšana 2](#_Toc165638986)

[3. Balansēšanas pakalpojuma sniedzēja prognozes 3](#_Toc165638987)

[4. Balansēšanas pakalpojuma sniedzēja nākamās un tekošās dienas plānu saturs 3](#_Toc165638988)

[5. Balansēšanas pakalpojuma sniedzēja nākamās dienas plānu iesniegšanas nosacījumi 6](#_Toc165638989)

[6. Balansēšanas pakalpojuma sniedzēja tekošās dienas plānu iesniegšanas nosacījumi 7](#_Toc165638990)

[7. Maksas par balansēšanas pakalpojuma sniegšanu noteikšana un nebalansa norēķini 9](#_Toc165638991)

[8. Nebalansa norēķinu administrēšanas maksas noteikšana 10](#_Toc165638992)

[9. Saistību izpildes nodrošinājums 11](#_Toc165638993)

[10. Noteikumu pielikumi 12](#_Toc165638994)

# Vispārīgie jautājumi

* 1. Šo Noteikumu mērķis ir noteikt kārtību, kādā AS “Augstsprieguma tīkls” (turpmāk - PSO) sniedz un balansēšanas pakalpojuma sniedzējs (turpmāk - BPS) saņem balansēšanas pakalpojumu Balansēšanas līguma (turpmāk – Līgums) ietvaros.
  2. Šajos Noteikumos ir lietoti šādi termini:
     1. Biznesa dati – BPS paziņotais plānotais elektroenerģijas daudzums par katru nebalansa norēķinu periodu, pārvades sistēmā faktiski ievadītais vai no tās patērētais elektroenerģijas daudzums, kuru attiecina uz balansēšanas pakalpojuma saņēmēju tā nebalansa apgabalā radītā nebalansa aprēķināšanai un BPS nebalanss;
     2. BPS IP adrese – BPS interneta provaidera piešķirtā ārējā fiksēta Interneta Protokola adrese;
     3. BVS – balansa vadības sistēma;
     4. galapozīcija – BPS paziņotais un PSO apstiprinātais BPS plānotais elektroenerģijas daudzums par katru nebalansa aprēķina periodu, ko izmanto nebalansa aprēķināšanai un kas ietver plānoto elektroenerģijas ražošanu, patēriņu un tirdzniecības darījumus;
     5. IS – balansa vadības sistēmas ārējais portāls, vai tās ārējās pakalpes;
     6. IT drošības incidents - kaitīgs notikums vai nodarījums, kura rezultātā tiek apdraudēta IS integritāte, pieejamība vai konfidencialitāte;
     7. nebalansa apgabals – elektroenerģijas lietotāju (turpmāk - lietotājs) un elektroenerģijas ražotāju (turpmāk - ražotājs) elektroenerģijas komercuzskaites vietas, kuras ņem vērā BPS radītā nebalansa aprēķināšanai;
     8. nebalansa aprēķina periods – laika periods, par kuru aprēķina nebalansu; nebalansa aprēķina periods ir vienāds ar Latvijas teritorijā noteikto elektroenerģijas tirdzniecības intervālu;
     9. nebalansa norēķini – finanšu norēķinu kārtība, saskaņā ar kuru PSO no BPS pērk vai pārdod nebalansu;
     10. nebalansa norēķinu administrēšana – PSO veiktās darbības nebalansa norēķinu nodrošināšanai;
     11. norēķinu periods – laika periods, par kuru veic norēķinus par balansēšanas pakalpojuma saņemšanu. norēķinu periods ir viens kalendāra mēnesis;
     12. nebalanss – elektroenerģijas daudzums konkrētā nebalansa aprēķina periodā, kas aprēķināts BPS un kas atbilst starpībai starp piešķirto elektroenerģijas daudzumu, ko attiecina uz šo BPS, un šī BPS galapozīciju;
     13. operatīvā stunda – laika periods, kurā noris iepriekš plānotā nebalansa aprēķina perioda elektroenerģijas izstrāde, patēriņš un kurā tiek izpildīti iepriekš plānotie nebalansa aprēķina perioda tirdzniecības darījumi;
     14. Piekļuves parametri - BPS piešķirtie autentifikācijas parametri (lietotājvārds, parole), lai piekļūtu BVS resursiem;
     15. piešķirtais elektroenerģijas daudzums – pārvades sistēmā faktiski ievadītais vai no tās patērētais elektroenerģijas daudzums, kuru attiecina uz BPS tā nebalansa apgabalā radītā nebalansa aprēķināšanai;
     16. pozīcija – BPS plānotais un PSO paziņotais elektroenerģijas daudzums par katru nebalansa aprēķina periodu, ko PSO izmanto nebalansa apmēra aprēķināšanai un kas ietver plānoto elektroenerģijas ražošanu, patēriņu un tirdzniecības darījumus.
  3. Šajos Noteikumos minētie termiņi, kas izteikti darba dienās nosakāmi, ņemot vērā Latvijā noteiktās svētku dienas.

# Nebalansa apgabala noteikšana

* 1. BPS nebalansa apgabalu nosaka PSO saskaņā ar Elektroenerģijas tirgus likuma 4. panta otro daļu izdoto Tīkla kodeksu (turpmāk – Tīkla kodekss).
  2. Līdz BPS ir uzsācis BVS lietošanu, BPS nebalansa apgabala noteikšanai PSO izmanto Līguma 3. pielikumā ietverto informāciju par elektroenerģijas tirgotājiem (turpmāk – tirgotājs), kuriem BPS nodrošina balansēšanas pakalpojumu.
  3. Līguma 3. pielikumu aizpilda un paraksta BPS. Izmaiņas šajā pielikumā BPS veic, ievērojot šādus nosacījumus:
     1. BPS informē PSO par tirgotājiem, kuriem tas uzsāks balansēšanas pakalpojuma sniegšanu, iesniedzot precizētu Līguma 3. pielikumu saskaņā ar Tīkla kodeksa noteikto kārtību un termiņiem;
     2. BPS informē PSO par Līguma 3. pielikumā uzskaitītajiem tirgotājiem, kuriem tas plāno pārtraukt balansēšanas pakalpojuma nodrošināšanu, ne vēlāk kā 2 (divas) dienas pirms balansēšanas pakalpojumu nodrošināšanas izbeigšanas, iesniedzot PSO precizētu Līguma 3. pielikumu. Ne vēlāk kā 2 (divas) dienas pēc tam, kad BPS iesniedzis precizētu Līguma 3. pielikumu, PSO neietver šos tirgotājus BPS nebalansa apgabalā.

# Balansēšanas pakalpojuma sniedzēja prognozes

* 1. BPS ir pienākums pielikt visas saprātīgas pūles, lai iespējami precīzāk plānotu sava nebalansa apgabala balansu un maksimāli izvairītos no nebalansa. BPS ir aizliegts apzināti plānot nebalansu (neprecīzi plānojot patēriņa vai ģenerācijas apjomu) ar mērķi plānoti pirkt/pārdot nebalansa enerģiju.
  2. Pēc PSO pieprasījuma ne vēlāk kā 20 (divdesmit) darba dienas pēc pieprasījuma saņemšanas BPS sāk regulāri iesniegt PSO šādas elektroenerģijas tirdzniecības darījumu prognozes (MWh):
     1. prognoze nākamajai nedēļai (reizi nedēļā katru ceturtdienu līdz plkst. 10:00 pēc Austrumeiropas laika (turpmāk – EET/EEST));
     2. prognoze aiznākamajai dienai (katru dienu, 2 dienas pirms tekošās dienas plkst. 12:00 pēc EET/EEST).
  3. Šo Noteikumu 3.1. punktā minēto informāciju BPS sniedz ar precizitāti 0,1 (viena desmitā daļa) MWh, laika atskaitei izmantojot Centrāleiropas laiku (turpmāk - CET/CEST ).
  4. Šo Noteikumu 3.2.1. punktā minētā informācija iekļauj šo Noteikumu 4.3. un 4.4. punktā minētās informācijas prognozi, atsevišķi norādot prognozi par katru nebalansa aprēķina periodu visām nākamās nedēļas diennaktīm.
  5. Šo Noteikumu 3.2.2. punktā minētā informācija iekļauj šo Noteikumu 4.3. un 4.4. punktā minētās informācijas prognozi par katru nebalansa aprēķina periodu aiznākamajai diennaktij.
  6. Šo Noteikumu 3.2.-3.5. punktos minētā informācija nosūtāma PSO, izmantojot BVS sistēmu vai tās nepieejamības gadījumā PSO e-pasta adresi: [ast.plan@ast.lv](mailto:meter@ast.lv).

# Balansēšanas pakalpojuma sniedzēja nākamās un tekošās dienas plānu saturs

* 1. Nākamās un tekošās dienas pozīcijas noteikšanai nebalansa apgabalā, BPS izmanto BVS balansa plānošanas instrukciju (Noteikumu 1.pielikums). BVS nepieejamības gadījumos informācijas nosūtīšanai BPS izmanto šo Noteikumu 3.6. punktā minēto saziņas kanālu, elektroniski iesniedzot PSO šādu informāciju (atsevišķi nākamās un atsevišķi tekošās dienas pozīcijai):
     1. par plānoto elektroenerģijas patēriņu par katru nebalansa aprēķina periodu, kas ir BPS iespējami precīzāka nebalansa apgabala faktiskā elektroenerģijas patēriņa prognoze;
     2. par plānoto elektroenerģijas izstrādi par katru nebalansa aprēķina periodu, kas ir BPS iespējami precīzāka nebalansa apgabala faktiskās elektroenerģijas izstrādes (ģenerācijas) prognoze;
     3. par noslēgtajiem elektroenerģijas tirdzniecības darījumiem par katru nebalansa aprēķina periodu.
  2. Šo Noteikumu 4.1. punktā minēto informāciju BPS sniedz atbilstoši šo Noteikumu 5.nodaļas (nākamās dienas tirgus informācijai) un 6. nodaļas (tekošās dienas tirgus informācijai) noteiktajiem termiņiem ar precizitāti 0,1 (viena desmitā daļa) MW laika atskaitei izmantojot CET/CEST.
  3. Šo Noteikumu 4.1.1. punktā minēto informāciju sniedz summāri par visām BPS nebalansa apgabalā iekļautajām lietotāju komercuzskaites vietām, datus summējot par visu BPS nebalansa apgabalu.
  4. Šo Noteikumu 4.1.2. punktā minēto informāciju par visām BPS nebalansa apgabalā iekļautajām ražotāju komercuzskaites vietām, BPS sniedz šādi (5. pielikums):
     1. par katru elektrostaciju, kas pieslēgta pie pārvades sistēmas, atsevišķi, precizējot arī to ģenerācijas veidu, ja tā atbilst kādai no sekojošām – saules elektrostacija vai vēja elektrostacija;
     2. par katru pie pārvades sistēmas pieslēgtajā elektrostacijā ietilpstošu elektroenerģijas ražošanas moduli
     3. atsevišķi par katru elektrostaciju ar uzstādīto jaudu 0,5 (piecas desmitās daļas) MW un lielāku, kas pieslēgta sadales sistēmas, precizējot arī tās ģenerācijas veidu, ja tā atbilst kādai no sekojošām – saules elektrostacija vai vēja elektrostacija;
     4. summāri par visām sadales sistēmai pieslēgtām, termoelektrostacijām, biogāzes elektrostacijām un koģenerācijas stacijām ar uzstādīto jaudu zem 0,5 (piecas desmitās daļas) MW;
     5. summāri par visām sadales sistēmas pieslēgtām vēja elektrostacijām ar uzstādīto jaudu zem 0,5 (piecas desmitās daļas) MW;
     6. summāri par visām sadales sistēmas pieslēgtām saules elektrostacijām ar uzstādīto jaudu zem 0,5 (piecas desmitās daļas) MW;
  5. Šo Noteikumu 4.1.3. punktā minēto informāciju par visiem BPS nebalansa apgabalā iekļauto tirgotāju elektroenerģijas tirdzniecības darījumiem BPS sniedz šādi:
     1. summāri visus tirdzniecības darījumus elektroenerģijas biržas nākamās dienas elektroenerģijas tirgū un summāri tekošās dienas elektroenerģijas tirgū, norādot konkrēto darījuma apjomu rezultējošajā darījumu virzienā, taču pretējā virzienā norādot 0 (nulle) MW;
     2. summāri visus tirdzniecības darījumus starp nebalansa apgabaliem, norādot konkrēto darījuma apjomu rezultējošajā darījumu virzienā, taču pretējā virzienā norādot 0 (nulle) MW;
  6. Informācijai, ko BPS sniedz saskaņā ar šo Noteikumu 4.5.1. punktu par darījumiem biržā, ir jāatbilst ar elektroenerģijas tirgus operatora sniegto informāciju par atbilstošo nebalansa aprēķina periodu tirdzniecības darījumiem elektroenerģijas biržas nākamās dienas elektroenerģijas tirgū un tekošās dienas elektroenerģijas tirgū.
  7. Informācijai, ko BPS sniedz saskaņā ar šo Noteikumu 4.5.2. punktu par elektroenerģijas tirdzniecības darījumiem, jābūt savstarpēji saskaņotai ar visiem attiecīgajos darījumos iesaistītajiem BPS.
  8. BPS nākamās dienas plānam un tekošās dienas plānam, kas veidojas no šo Noteikumu 4.1. punkta datiem, jābūt sabalansētam katrā nebalansa aprēķina periodā – BPS plānotā elektroenerģijas patēriņa un ražošanas starpībai jāsakrīt ar elektroenerģijas tirgus operatora PSO paziņoto nākamās un tekošās dienas tirgū un savstarpēji ar iesaistītajiem BPS saskaņoto starp nebalansa apgabaliem noslēgto tirdzniecības darījumu bilanci šim BPS (pārdošanas un pirkšanas apjomu starpībai). Šī prasība par sabalansēto plānu attiecas uz nākamās dienas plānu un tekošās dienas plānu atsevišķi – katram no plāniem jābūt sabalansētam.

# Balansēšanas pakalpojuma sniedzēja nākamās dienas plānu iesniegšanas nosacījumi

* 1. Šo Noteikumu 4.1. punktā uzskaitīto informāciju par nākamo dienu BPS jāiesniedz katru dienu līdz 15:30 pēc EET/EEST.
  2. Ja PSO šo Noteikumu 5.1. punktā noteiktajā termiņā nav saņēmis no BPS Noteikumu 4.1. punktā minēto informāciju, vai tā neatbilst šo Noteikumu 4.4., 4.6., 4.7. vai 4.8. punkta prasībām, PSO nekavējoties par to rakstiski, nosūtot paziņojumu BVS sistēmā vai tās nepieejamības gadījumā nosūtot paziņojumu e-pastā, informē BPS. Pēc paziņojuma saņemšanas BPS atbilstošu informāciju iesniedz 30 (trīsdesmit) minūšu laikā.
  3. Ja atbilstoši šo Noteikumu 5.2. punktam BPS nav iesniedzis PSO labojumus, kas atbilstu šo Noteikumu 4.4., 4.6., 4.7. vai 4.8. punkta prasībām, PSO veic šādas darbības:
     1. ja BPS iesniegtā informācija neatbilst šo Noteikumu 4.6. punktā noteiktajām prasībām, PSO nosaka, ka šo Noteikumu 4.5.1. punktā minētā pozīcija ir vienāda ar elektroenerģijas tirgus operatoru sniegto informāciju par atbilstošā nebalansa aprēķina perioda tirdzniecības darījumiem elektroenerģijas biržas nākamās dienas elektroenerģijas tirgū;
     2. ja BPS iesniegtā informācija neatbilst šo Noteikumu 4.7. punktā noteiktajām prasībām, PSO nosaka, ka šo Noteikumu 4.5.2. punktā minēto pozīcija ir vienāda ar 0 (nulle) MWh;
     3. visa BPS sniegtā informācija, kas atbilst šo Noteikumu 4. nodaļā noteiktajām prasībām, tiek pieņemta un apstiprināta atbilstoši hronoloģiski jaunākajai iesūtītajai informācijai.
  4. Ja šo Noteikumu 5.2 punktā minētajā termiņā BPS neiesniedz PSO šo Noteikumu 4.1. punktā minēto informāciju, PSO:
     1. nosaka, ka šo Noteikumu 4.5.1. punktā minētā pozīcija ir vienāda ar elektroenerģijas tirgus operatora sniegto informāciju par atbilstošā nebalansa aprēķina perioda tirdzniecības darījumiem elektroenerģijas biržas nākamās dienas elektroenerģijas tirgū, ka arī nosaka, ka šo Noteikumu 4.5.2. punktā minētā pozīcija ir vienāda ar 0 (nulle) MWh. Lai iegūtu sabalansētu plānu, PSO nosaka arī BPS tirdzniecības darījumiem atbilstošus elektroenerģijas patēriņa un/vai izstrādes plānus.
     2. nosaka BPS par 20% paaugstinātu nebalansa pārdošanas un par 20% pazeminātu nebalansa iepirkšanas cenu visiem attiecināmajiem nebalansa aprēķina periodiem;
     3. Mēneša aktā par balansēšanas pakalpojuma nodrošināšanu šo nebalansa elektroenerģijas apjomu un tam piemēroto cenas paaugstinājumu vai samazinājumu norāda atsevišķi.
  5. Ja BPS šo Noteikumu 5.1. noteiktajā termiņā iesniedz šo Noteikumu 4.1. punktā uzskaitīto informāciju, kas atbilst šo Noteikumu 4. nodaļas noteikumiem, taču PSO ir pamats apšaubīt minēto informāciju, PSO par to nekavējoties elektroniski informē BPS. Pēc paziņojuma saņemšanas BPS pierādījumus minētās informācijas pamatotībai vai atbilstošus labojumus iesniedz 30 (trīsdesmit) minūšu laikā.
  6. Ja šo Noteikumu 5.5. punktā noteiktajā termiņā PSO no BPS nav saņēmis informāciju, kas pamato BPS iesniegto plānu, vai pamatoti koriģētu šo Noteikumu 4.1. punktā uzskaitīto informāciju, PSO nosaka BPS par 20% paaugstinātu nebalansa pārdošanas un par 20% pazeminātu nebalansa iepirkšanas cenu visiem attiecināmajiem nebalansa aprēķina periodiem.
  7. PSO elektroniski nosūta BPS apstiprinātu galīgo nākamās dienas pozīciju tekošajā dienā ne vēlāk kā līdz plkst. 16:00 pēc EET/EEST.
  8. Šo Noteikumu 5.1.-5.5. punktā minētie termiņi var netikt ievēroti, ja elektroenerģijas tirgus operators nevar izsniegt tirdzniecības darījumu informāciju. Šādā situācijā BPS un PSO darbojas atbilstoši biržas noteiktajai procedūrai.

# Balansēšanas pakalpojuma sniedzēja tekošās dienas plānu iesniegšanas nosacījumi

* 1. BPS ir pienākums tekošās dienas tirgus tirdzniecības fāzē elektroniski iesniegt PSO šo Noteikumu 4.1. punktā noteikto informāciju, ievērojot šo Noteikumu 4.4.-4.8. punktu prasības, ja darījumi vai izmaiņas notikušas jebkurā no sekojošajiem gadījumiem:
     1. izmaiņas elektrostaciju elektroenerģijas izstrādes plānos, pārdalot elektroenerģijas izstrādi starp dažādām nebalansa apgabalā iekļautajām elektrostacijām, bet nemainot sākotnējos plānos paredzēto kopējo enerģijas ražošanas apjomu atbilstošajā nebalansa aprēķina periodā;
     2. izmaiņas elektrostaciju elektroenerģijas izstrādes plānos atbilstošajā nebalansa aprēķina periodā, ja BPS nebalansa apgabalā ietvertas gan elektroenerģijas ražošanas, gan patēriņa elektroietaises;
     3. tekošās dienas elektroenerģijas tirdzniecības biržās veiktie darījumi;
     4. izmaiņas tirdzniecības darījumos vai jauni tirdzniecības darījumi, kas noslēgti starp tirgus dalībniekiem;
     5. izmaiņas plānotajā elektroenerģijas patēriņā.
  2. Informācijai par darījumiem biržā, ko BPS sniedz saskaņā ar šo Noteikumu 6.1.3. punktu, ir jāsaskan ar elektroenerģijas tirgus operatoru sniegto informāciju par atbilstošo nebalansa aprēķina periodu tirdzniecības darījumiem elektroenerģijas biržas tekošās dienas elektroenerģijas tirgū.
  3. Informācijai, ko BPS sniedz saskaņā ar šo Noteikumu 6.1.4. punktu par elektroenerģijas tirdzniecības darījumiem, jābūt savstarpēji saskaņotai ar visiem iesaistītajiem BPS.
  4. Šo Noteikumu 6.1.1. punktā minētā informācija BPS ir jāiesniedz PSO ne vēlāk kā 15 (piecpadsmit) minūtes pirms operatīvās stundas.
  5. Šo Noteikumu 6.1.2. un 6.1.5. punktos minētā informācija BPS ir jāiesniedz PSO ne vēlāk kā 45 (četrdesmit piecas) minūtes pirms operatīvās stundas.
  6. Šo Noteikumu 6.1.3. punktā minētā informācija PSO ir jāiesniedz ne vēlāk kā 15 (piecpadsmit) minūtes pēc attiecīgās operatīvās stundas biržas tirdzniecības darījumu perioda slēgšanas laika (*gate closure time*). Pēc šīs informācijas saņemšanas PSO veic šādas darbības:
     1. ja BPS PSO iesniegtā šo Noteikumu 6.1.3. punktā minētā informācija neatbilst šo Noteikumu 6.2. punktā noteiktajām prasībām, PSO par to nekavējoties elektroniski informē BPS un dod BPS iespēju sniegt koriģētu informāciju;
     2. ja 45 (četrdesmit piecas) minūtes pirms operatīvās stundas, PSO iesniegtā šo Noteikumu 6.1.3. punktā minētā informācija joprojām neatbilst šo Noteikumu 6.2. punktā minētajām prasībām PSO BPS Noteikumu 6.1.4. punktā minētās izmaiņas noraida.
  7. Šo Noteikumu 6.1.4. punktā minētā informācija PSO ir jāiesniedz ne vēlāk kā 45 (četrdesmit piecas) minūtes pirms operatīvās stundas. Pēc šīs informācijas saņemšanas PSO veic šādas darbības:
     1. ja PSO iesniegtā šo Noteikumu 6.1.4. punktā minētā informācija neatbilst šo Noteikumu 6.3. punktā minētajām prasībām, PSO dod BPS iespēju sniegt koriģētu informāciju;
     2. ja 45 (četrdesmit piecas) minūtes pirms operatīvās stundas, PSO iesniegtā šo Noteikumu 6.1.4. punktā minētā informācija joprojām neatbilst šo Noteikumu 6.3. punktā minētajām prasībām PSO BPS Noteikumu 6.1.4. punktā minētās izmaiņas noraida.
  8. PSO elektroniski nosūta BPS informāciju par šo Noteikumu 6.1. punktā minēto iesūtīto pozīcijas izmaiņu pieņemšanu vai norādīšanu, ne vēlāk kā 5 (piecas) minūtes pirms operatīvās stundas.
  9. Šo Noteikumu 6.1. punktā minēto informāciju BPS iesniedz PSO, izmantojot šo Noteikumu 1. pielikuma ietverto parauga formu un nepieciešamības gadījumā to papildinot.
  10. BPS plānam, kas veidojas no šo Noteikumu 4.1. punkta datiem un tiek koriģēts atbilstoši šo Noteikumu 6.1. - 6.9. punktiem, jābūt sabalansētam katrā nebalansa aprēķina periodā – BPS plānotā elektroenerģijas patēriņa un izstrādes starpībai jāsakrīt ar elektroenerģijas biržas PSO paziņoto tekošās dienas tirgū un savstarpēji ar iesaistītajiem BPS saskaņoto starp nebalansa apgabaliem noslēgto tirdzniecības darījumu bilanci šim BPS (pārdošanas un pirkšanas apjomu starpībai). Šī prasība par sabalansēto plānu attiecas uz nākamās dienas plānu un tekošās dienas plānu atsevišķi – katram no plāniem jābūt sabalansētam.

# Maksas par balansēšanas pakalpojuma sniegšanu noteikšana un nebalansa norēķini

* 1. Par balansēšanas pakalpojuma sniegšanu norēķinu periodā BPS maksā PSO maksu par balansēšanas pakalpojuma sniegšanu tai skaitā nosakot:
     1. maksu par nebalansu, kuru PSO aprēķina saskaņā ar Tīkla kodeksu;
     2. maksu par nebalansa norēķinu administrēšanu, ko aprēķina saskaņā ar šo Noteikumu 8. nodaļas prasībām.
  2. Maksu par BPS nebalansu PSO aprēķina katrā nebalansa aprēķina periodā visā norēķinu periodā, izmantojot:
     1. nebalansa cenu, ko PSO nosaka saskaņā ar Tīkla kodeksu;
     2. nebalansa apjomu, ko PSO nosaka saskaņā ar Tīkla kodeksu, izmantojot noteikto un apstiprināto BPS galapozīciju un PSO rīcībā esošo informāciju par BPS piešķirtās elektroenerģijas daudzumu.
  3. PSO piešķirto elektroenerģiju un nebalansu nosaka ar precizitāti 1 (viena) kWh, laika atskaitei izmantojot EET/EEST.
  4. PSO nosaka BPS galapozīciju, izmantojot šo Noteikumu 4.1. un 6.1. punktā PSO pieņemto un apstiprināto informāciju, kā arī veicot BPS pozīciju korekcijas atbilstoši nebalansa aprēķina periodā BPS nebalansa apgabalā veiktajiem palīgpakalpojumiem.
  5. PSO, nosakot nebalansu, elektroenerģijas patēriņa apjomam piemēro mīnusa zīmi un ģenerācijas elektroenerģijas apjomam piemēro plusa zīmi.
  6. Nebalansa maksu nebalansa aprēķina periodā PSO piemēro, ievērojot šādus nosacījumus:
     1. BPS, kura galapozīcija nebalansa aprēķina periodā ir bijusi lielāka par piešķirto elektroenerģijas daudzumu, nebalansa aprēķina periodā pērk iztrūkstošo elektroenerģiju no PSO;
     2. BPS, kura galapozīcija nebalansa aprēķina periodā ir bijusi mazāka par piešķirto elektroenerģijas daudzumu, nebalansa aprēķina periodā pārdod pārpalikušo elektroenerģiju PSO.
  7. Par norēķinu periodā sniegto balansēšanas pakalpojumu PSO, izmantojot šo Noteikumu 3. pielikumā ietverto formu, ne vēlāk kā 2 (divu) darba dienu laikā pēc attiecīgās informācijas saņemšanas no sadales sistēmas operatora (-iem) sagatavo un nosūta BPS Mēneša aktu par balansēšanas pakalpojuma nodrošināšanu, kurā atsevišķi norāda šādu informāciju:
     1. norēķinu periodā PSO nodoto un BPS saņemto nebalansu un nebalansa maksas apmēru, kuru noteikšanai PSO ņēmis vērā nebalansa korekcijas par iepriekšējiem periodiem, ja tādas PSO ir saņēmis Tīkla kodeksa noteiktajā kārtībā;
     2. norēķinu periodā BPS nodoto un PSO saņemto nebalansu un nebalansa maksas apmēru, kuru noteikšanai PSO ņēmis vērā nebalansa apmēra korekcijas par iepriekšējiem periodiem, ja tādas PSO ir saņēmis Tīkla kodeksa noteiktajā kārtībā;
     3. šo Noteikumu 5.7. punktā minētajā gadījumā noteikto nebalansu un tam piemēroto cenas paaugstinājumu vai samazinājumu;
     4. norēķinu periodā piemērojamo nebalansa norēķinu administrēšanas maksu.
  8. PSO sagatavoto Mēneša aktu par balansēšanas pakalpojuma nodrošināšanu BPS saskaņo vienas darba dienas laikā no akta saņemšanas.
  9. Ja BPS nepiekrīt PSO sagatavotajam Mēneša aktam par balansēšanas pakalpojuma nodrošināšanu, tas var 1 (vienas) darba dienas laikā iesniegt PSO minētā akta precizējumus, norādot precizējumu veikšanas pamatojumu. Ja PSO konstatē, ka BPS iesniegtie precizējumi ir pamatoti, PSO precizē Mēneša aktu par balansēšanas pakalpojuma nodrošināšanu un nosūta to BPS 1 (vienas) darba dienas laikā pēc BPS precizējumu saņemšanas. Ja PSO nepiekrīt iesniegtajiem precizējumiem, tas paziņo par to BPS 1 (vienas) darba dienas laikā pēc BPS precizējumu saņemšanas. Pēc PSO precizēta minētā akta vai informācijas par precizējumu neveikšanu saņemšanas BPS saskaņo minēto aktu 1 (vienas) darba dienas laikā.

# Nebalansa norēķinu administrēšanas maksas noteikšana

* 1. PSO par nebalansa norēķinu administrēšanu BPS reizi norēķinu periodā aprēķina nebalansa norēķinu administrēšanas maksu. Šo maksu piemēro neatkarīgi no tā, vai BPS norēķinu periodā ir vai nav veicis kādu elektroenerģijas tirdzniecības darījumu.
  2. PSO nosaka visiem balansēšanas pakalpojuma saņēmējiem vienādu nebalansa norēķinu administrēšanas maksu. Nebalansa norēķinu administrēšanas maksas apmēru PSO publicē savā interneta vietnē.
  3. Nebalansa norēķinu administrēšanas maksa ir spēkā ne ātrāk kā 10 (desmit) darba dienas pēc tam, kad PSO savā mājaslapā internetā ir publicējis informāciju par noteikto nebalansa norēķinu administrēšanas maksas apmēru. Vienlaicīgi ar nebalansa norēķinu administrēšanas maksas apmēru PSO publicē arī laika periodu, kurā noteiktā maksa ir spēkā. Laika periodu, kurā noteiktā maksa ir spēkā, PSO ir tiesīgs mainīt, ja ir noteikta jauna nebalansa norēķinu administrēšanas maksa vai ir nepieciešams pagarināt laika periodu, kurā tā ir spēkā, par to Līgumā noteiktajā veidā paziņojot BPS, ne vēlāk kā 10 (desmit) darba dienas pirms jaunās nebalansa norēķinu administrēšanas maksas spēkā stāšanās.

# Saistību izpildes nodrošinājums

* 1. BPS iesniedz PSO saistību izpildes nodrošinājumu drošības depozīta vai finanšu pakalpojumu sniedzēja garantijas veidā ne vēlāk kā 2 (divu) darba dienu laikā pēc Līguma abpusējas parakstīšanas.
  2. Saistību izpildes nodrošinājuma apjoms tiek noteikts atbilstoši Tīkla kodeksā noteiktajam apjomam.
  3. PSO reizi mēnesī pārrēķina un informē BPS par tam noteikto saistību izpildes nodrošinājuma apjomu nākošajam periodam, to norādot mēneša aktā par balansēšanas pakalpojuma nodrošināšanu. BPS 10 darba dienu laikā no informācijas saņemšanas nodrošina, lai PSO iesniegtais saistību izpildes nodrošinājums nebūtu mazāks par PSO noteikto saistību izpildes nodrošinājuma apjomu.
  4. BPS debitora neto saistības pret PSO nedrīkst būt lielākas par saistību izpildes nodrošinājuma apjomu. Ja esošais saistību izpildes nodrošinājums to nenodrošina, tad BPS (bez PSO aicinājuma) ir jāiesniedz atbilstoša apjoma saistību izpildes nodrošinājums.
  5. Ja BPS iesniegtais saistību izpildes nodrošinājuma apjoms ir lielāks nekā PSO noteiktais, BPS ir tiesīgs samazināt iesniegto saistību izpildes nodrošinājuma apjomu līdz PSO noteiktajam.
  6. Ja BPS saistību izpildes nodrošinājumu iesniedz finanšu pakalpojumu sniedzēja garantijas veidā, garantijai jāatbilst šādām prasībām:
     1. garantija atbilst Tīkla kodeksā ietvertajiem nosacījumiem;
     2. garantija formas un satura ziņā atbilst šo Noteikumu 4. pielikumā ietvertajam garantijas paraugam;
     3. garantijā ir ietverts finanšu pakalpojuma sniedzēja pienākums nekavējoties pēc PSO pirmā pieprasījuma izmaksāt jebkuru tam pieprasīto summu nodrošinājuma limita ietvaros saistībā ar jebkādu PSO prasījumu attiecībā uz BPS Līguma izpildes saistībām. Garantija nedrīkst ietvert PSO pienākumu savu prasījumu pamatot vai pierādīt finanšu pakalpojuma sniedzējam;
     4. garantija ir izdota saskaņā ar un tai piemērojami Starptautiskās Tirdzniecības palātas Vienotajiem noteikumiem par pieprasījuma garantijām (Nr.758, 2010). Visus jautājumus, ko neregulē minētie noteikumi, regulē attiecīgā finanšu pakalpojuma sniedzēja reģistrācijas valsts normatīvie akti.
  7. Ja BPS saistību izpildes nodrošinājumu iesniedz drošības depozīta veidā, tas iemaksu veic Balansēšanas līguma norādītajā PSO norēķinu kontā šo Noteikumu 9.1. un 9.3. punktā noteiktajā termiņā.

# Noteikumu pielikumi

1. pielikums – Balansa vadības sistēmas balansa plānošanas instrukcija (galapozīcijas aprēķiniem nepieciešamo BPS plānu un plānu korekciju iesniegšanai);
2. Pielikums – Balansa vadības sistēmas lietošanas noteikumi;
3. pielikums – Mēneša akta par balansēšanas pakalpojuma nodrošināšanu forma;
4. pielikums – Paraugs saistību izpildes nodrošinājumam finanšu pakalpojuma sniedzēja garantijas veidā;
5. pielikums – Prognozētās elektroenerģijas izstrādes atspoguļošanas nosacījumi balansa plānos.
6. **Pielikums**

**Balansa vadības sistēmas balansa plānošanas instrukcija (galapozīcijas aprēķiniem nepieciešamo BPS plānu un plānu korekciju iesniegšanai)**

Balansa vadības sistēmas balansa plānošanas procesa ieviešanas instrukciju PSO publicē savā interneta vietnē [www.ast.lv](http://www.ast.lv) norādot datumu, kad tā stājas spēkā.

**2. Pielikums**

**Balansa vadības sistēmas lietošanas noteikumi**

**I BVS lietošana**

1. BPS izmanto IS tikai BPS paredzētiem ziņojumiem un datu apmaiņas pakalpojumiem, t.sk. datu un informācijas apmaiņai. BPS ir atbildīgs par visām tā veiktajām darbībām IS. Puses ir atbildīgas par to, ka darbības IS tiek veiktas tikai tādā apjomā, lai nodrošinātu Līguma prasību izpildi.
2. BPS vismaz 5 (piecas) darba dienas pirms BVS lietošanas uzsākšanas saskaņā ar šī pielikuma 26. punktu paziņo BPS IP adresi, no kuras notiks pieslēgšanās pie IS.
3. PSO izveido BPS pilnvarotajai personai IS galvenā lietotāja kontu uz Līguma darbības laiku, nodrošinot BPS pieeju PSO IS produkcijas un testa videi.
4. BPS, izmantojot galvenā lietotāja kontu, izveido lietotāju kontus IS BPS pilnvarotajām personām, piešķirot lietotājam tā pilnvarām atbilstošas tiesības darbību veikšanai IS.
5. Galvenā lietotāja konts ir paredzēts tikai citu BPS kontu izveidei un lietotāju lomu piešķiršanai. Izmantojot galvenā lietotāja kontu ir aizliegts veikt darbības ar Biznesa datiem.
6. BPS ir tiesības pieprasīt PSO izveidot lietotāja kontus BPS pilnvarotajām personām.
7. BPS galvenā lietotāja un lietotāja konti ir unikāli, un BPS ir pienākums nodrošināt atbilstošu uzraudzību šo konta lietošanai, glabāšanai un ar to saistītās informācijas neizpaušanu.
8. BPS ir pienākums nodrošināt, ka IS tiek piekļūts tikai izmantojot konkrētai BPS pilnvarotai personai izveidoto lietotāja kontu.
9. BPS ir pienākums nodrošināt ierīces, no kuras BPS piekļūst IS, aizsardzību pret drošības apdraudējumiem un atbilstību sīkdatņu (cookies) un JavaScript lietošanai.
10. BPS ir pienākums informēt PSO saskaņā ar šī Pielikuma 26. punktuvai izmantojot galvenā lietotāja kontu par kontiem, kuru lietotāji ir zaudējuši BPS pilnvarojumu IS lietošanai.
11. BPS ir pienākums glabāt drošībā un neizpaust trešajām personām Piekļuves parametrus, kā arī pēc PSO pieprasījuma tos mainīt.
12. RPS ir pienākums nekavējoties, izmantojot šī Pielikuma 27. punktā minētos saziņas kanālus, informēt PSO, ja Piekļuves parametri ir kļuvuši zināmi trešajām personām.
13. BPS ir pienākums iepazīstināt savas pilnvarotās personas, kas nodrošina Līgumā noteikto funkciju izpildi, ar visiem šajā pielikumā minētajiem lietošanas noteikumiem.
14. BPS piekrīt, ka IS elektroniskā veidā sniegtajai informācijai ir tāds pats juridiskais spēks kā pašrocīgi parakstītiem dokumentiem. Piekļūstot IS BPS apliecina, ka tā iesniegtie dati ir patiesi, spēkā esoši, likumīgi un pilnīgi. Nepatiesu datu iesniegšanas gadījumā, kā arī konstatējot krāpšanu vai krāpšanas mēģinājumu, PSO ir tiesīgs nekavējoties pārtraukt BPS piekļuvi IS.
15. Jebkurš BPS apstiprināts paziņojums IS, kā arī IS iesniegtie dati, ir saistoši BPS un PSO.

**II PSO tiesības, pienākumi un atbildība**

1. Lai nodrošinātu attālinātu BPS piekļuvi IS, PSO ir tiesības uzkrāt un apstrādāt IS iegūto informāciju par personas datiem, IS lietotāja ierīcei (datoram) piešķirto interneta protokola (IP) adresi, pieslēgšanās laiku, veiktās darbības sistēmā, kā arī citu informāciju, kas IS tiek nodota, vai nosūtīta PSO;
2. PSO ir tiesības reģistrēt darbības, kas veiktas, izmantojot IS, un nepieciešamības gadījumā izmantot iegūto informāciju BPS veikto darbību un iesūtītās informācijas pamatošanai un pierādīšanai;
3. PSO ir tiesības iepriekš par to nebrīdinot BPS, mainīt IS ārējā portāla funkcionālo vai vizuālo risinājumu. PSO neatbild par zaudējumiem, kas ir radušies vai var rasties BPS sakarā ar minēto izmaiņu veikšanu.
4. PSO neatbild par bojājumiem vai traucējumiem IS darbībā, ja to cēlonis ir bojājumi, darbības traucējumi BPS iekārtās, servisa izsaukumu konfigurācija vai noslogotība, neatbilstošu vai nelicencētu iekārtu vai programmatūras lietošana, pārtraukums elektroenerģijas piegādē, interneta tīkla darbības traucējumi vai BPS datortehnikas neatbilstība IS izmantošanas noteikumiem.
5. PSO ir tiesības bloķēt BPS lietotāju, ja ir aizdomas par IT drošības incidentu.
6. PSO neatbild par zaudējumiem, kas BPS radušies, tajā skaitā, bet ne tikai, IS darbības pārtraukuma, uzlabošanas vai profilakses laikā.
7. PSO neatbild par sekām, kas rodas, ja BPS IS ir iesniedzis nepilnīgu, nepareizu vai kļūdainu informāciju.
8. PSO paziņo BPS vismaz 5 (piecas) darba dienas pirms plānotiem IS darbības pārtraukumiem vai darbības ierobežojumiem.
9. PSO pēc iespējas ātrāk paziņo par neplānotiem IS darbības pārtraukumiem vai ierobežojumiem. IS nepieejamības gadījumā BPS izmantoto citus informācijas apmaiņas kanālus saskaņā ar Līgumu.
10. PSO paziņojumus, kas minēti šī Pielikuma 23. un 24. punktā, nosūta elektroniski uz Līgumā norādīto BPS e-pasta adresi.

**III Pieteikumu iesniegšana par IS**

1. Kā oficiālo saziņas kanālu, ja vien Līgumā nav noteikts cits, saistībā ar IS BPS izmanto e-pasta adresi [bvs.atbalsts@ast.lv](mailto:bvs.atbalsts@ast.lv), vai aizpilda pieteikumu PSO tīmekļa vietnē.
2. BPS ir pienākums ziņot PSO, par neplānotiem IS darbības pārtraukumiem vai citiem incidentiem, kas ierobežo BPS iespējas nodrošināt Līguma izpildi, paziņojot telefoniski PSO pa tālr. : +371 6772 5123 (darba dienās laikā no plkst. 8.00 -17.00) vai +371 27866530 (ārpus darba laika) un iesniedzot pieteikumu kā norādīts šī pielikuma 28. punktā.
3. Ja BPS ir aizdomas par kļūdu IS, IT drošības incidentu, nepieciešamas konfigurācijas izmaiņas vai ja ir jāveic paroles atjaunošanu nozaudēšanas gadījumā, BPS iesniedz pieteikumu PSO tīmekļvietnē. PSO izvērtē pieteikumu un pēc nepieciešamības veic darbības tā atrisināšanai.

**Drošības noteikumi**

1. Pielietojot BPS valdījumā esošus tehniskos vai programmatūras līdzekļus, BPS uzņemas atbildību par šo līdzekļu sastāvā ietilpstošo operētājsistēmu drošības atbilstību, pielieto atjauninātus pretvīrusu aizsardzības līdzekļus un nodrošina adekvātas fiziskās drošības kontroles Līguma darbības laikā.
2. BPS apņemas pielietot PSO norādītu papildus IS drošības aizsardzības programmatūru un nodrošināt tās uzturēšanu Līguma darbības laikā, ja to pieprasa PSO. BPS ir pienākums veikt IS drošības ievainojamību pārbaudes saskaņā ar OWASP interneta mājas lapā norādītajām visvairāk izplatītajām drošības ievainojamībām (https://owasp.org/www-project-top-ten/) BPS informācijas sistēmas pirms programmatūras kodā, ja šī informācijas sistēma ir iesaistīta datu apmaiņas procesā ar PSO IS.
3. Drošai datu apmaiņai PSO IS portālā un tīmekļa servisiem izmanto SSL (Secure Sockets Layer) datu apmaiņas protokolu. Papildus var tikt izmantoti citi Sadarbības partneru datu drošības risinājumi.
4. PSO ir tiesības IS drošas lietošanas nolūkā ierobežot tehnoloģiskos risinājumus (tajā skaitā, bet ne tikai piekļuves protokolu, operētājsistēmu un pārlūkprogrammu versijas) ar kuriem šī IS ir savietojama.
5. Ja BPS ir aizdomas par IT drošības incidentu IS, BPS nekavējoties informē par to PSO, iesniedzot pieteikumu PSO tīmekļvietnē.
6. Konstatējot kādu no BVS lietošanas pārkāpumiem PSO pēc tā radīto drošības risku izvērtēšanas ir tiesīgs liegt vai atjaunot BPS piekļuvi IS.
7. Pēc IT drošības incidenta atklāšanas BPS ir pienākums 3 (trīs) darba dienu laikā sniegt PSO uz šī pielikuma 27. punktā norādīto e-pastu šādu papildus informāciju:
   * Iesaistītās sistēmas nosaukums un laika posms, kurā IT drošības incidents ir noticis;
   * IT Drošības incidenta veids;
   * Veiktās darbības, lai IT drošības incidentu novērstu;
   * Veiktās preventīvās darbības lai IT drošības incidents neatkārtotos;
   * Datums un laiks, kad IT drošības incidents uzskatāms par novērstu un datu apmaiņa var tikt uzskatīta par drošu;
   * IT drošības incidenta sekas.

**3. Pielikums**

**Mēneša akta par balansēšanas pakalpojuma nodrošināšanu forma**

|  |  |  |  |  |  |
| --- | --- | --- | --- | --- | --- |
| **Pārvades sistēmas operators :** |  | **Tirgotājs:** | | |  |
| **AS „Augstsprieguma tīkls”** |  | **Nosaukums** | | |  |
| Dārzciema iela 86, Rīga, LV-1073  Vienotais reģ.Nr.40003575567 |  | Adrese  Vienotais Reģ. Nr. | | |  |
|  |  |  | | |  |
| **Mēneša akts** | | | | | |
| **par balansēšanas pakalpojuma nodrošināšanu** | | | | | |
| starp AS „Augstsprieguma tīkls” un \_\_\_\_\_\_\_\_\_ | | | | | |
|  |  | |  |  | |
| **Līgums Nr.\_\_\_\_\_\_ no YYYY. gada DD. Mēnesis** | | | | | |
|  |  | |  |  | |
| **Pakalpojuma sniegšana: Mēnesis, YYYY. gads** | | | | | |
|  |  | |  |  | |
|  |  | | **MWh** | **EUR (bez PVN)** | |
| **AS „Augstsprieguma tīkls” pērk no** | | | **………** | **………** | |
|  |  | |  |  | |
|  |  | |  |  | |
|  |  | | **MWh** | **EUR (bez PVN)** | |
| **AS „Augstsprieguma tīkls” pārdod** | | | **………** | **………** | |
| **Nebalansa norēķinu administrēšanas maksa** | | | **-** | **………** | |
|  | | |  |  | |
|  |  | |
|  |  | |  |  | |
|  |  | |  |  | |
|  |  | |  |  | |
| **Minimālais izpildes nodrošinājuma apjoms** |  | |  | **……… EUR** | |
| (Nodrošinājums jāiesniedz 10 darba dienu laikā!) |  | |  |  | |
|  |  | |  |  | |
|  |  | |  |  | |
|  |  | |  |  | |
| Tirgotāja vārdā |  | |  |  | |
| AS „Augstsprieguma tīkls” vārdā |  | | \_\_\_\_\_\_\_\_\_\_\_\_\_\_\_\_\_\_ | | |
|  |  | | \_\_\_\_\_\_\_\_\_\_\_\_\_\_\_\_\_\_ |  | |

**4. Pielikums**

**Paraugs saistību izpildes nodrošinājuma finanšu pakalpojuma sniedzēja garantijas veidā**

**AS Augstsprieguma tīkls**

**juridiskā adrese: Rīga, Dārzciema iela 86, LV-1073**

**reģistrācijas Nr.: 40003575567**

(turpmāk – **Pasūtītājs**)

Rīga, DD.MM.YYYY

**Saistību izpildes garantija Nr. \_\_\_\_\_\_\_\_\_\_\_\_\_\_\_\_**

Mēs **\_\_\_\_\_\_\_\_\_\_\_\_\_\_\_\_**, vienotais reģistrācijas Nr. **\_\_\_\_\_\_\_\_\_\_\_\_\_\_\_\_**, juridiskā adrese: **\_\_\_\_\_\_\_\_\_\_\_\_\_\_\_\_** (turpmāk – **Banka**), esam informēti par to, ka YYYY. gada DD. mēnesis starp mūsu klientu **\_\_\_\_\_\_\_\_\_\_\_\_\_\_\_\_**, reģistrācijas Nr. **\_\_\_\_\_\_\_\_\_\_\_\_\_\_\_\_**, juridiskā adrese: **\_\_\_\_\_\_\_\_\_\_\_\_\_\_\_\_** (turpmāk – **Izpildītājs**) un Jums ir noslēgts Balansēšanas Līgums (turpmāk – **Līgums**). Saskaņā ar Līguma noteikumiem Izpildītājam jāiesniedz Pasūtītājam no Līguma izrietošo Izpildītāja saistību izpildes garantija.

Ņemot vērā iepriekš minēto, ar šo Banka neatsaucami uzņemas pienākumu samaksāt Pasūtītājam jebkuru tā pieprasīto naudas summu, nepārsniedzot

**31 000.00 EUR (trīsdesmit viens tūkstotis euro),**

gadījumā, ja, ievērojot šajā garantijā noteiktās prasības, Bankai ir iesniegts atbilstošs Pasūtītāja parakstīts dokuments (turpmāk – **Pieprasījums**), ar kuru Pasūtītājs pieprasa Bankai veikt maksājumu uz šīs garantijas pamata un kurā ietverts Pasūtītāja apgalvojums, ka Izpildītājs nav izpildījis savas saistības saskaņā ar Līgumu, norādot, kādas saistības nav izpildītas.

Pieprasījums iesniedzams papīra dokumenta formā vai elektroniski. Elektroniski iesniegšana veicama autentificēta ziņojuma veidā, izmantojot SWIFT vai nosūtot Pieprasījumu uz e-pastu **\_\_\_\_\_\_\_\_\_\_\_\_\_\_\_\_** un noformējot atbilstoši Elektronisko dokumentu likuma prasībām. Identifikācijas nolūkā Pieprasījuma parakstītāju paraksti uz Pieprasījuma apliecināmi notariāli vai arī Pieprasījums iesniedzams ar Pasūtītāju apkalpojošās kredītiestādes starpniecību, kura apliecina Pieprasījuma parakstītāju identitāti un tiesības parakstīt Pieprasījumu Pasūtītāja vārdā.

Šī garantija ir spēkā līdz **DD.MM.YYYY.** (turpmāk – **Beigu datums**). Bankai jāsaņem Pieprasījums ne vēlāk kā Beigu datumā Bankā (adrese: **\_\_\_\_\_\_\_\_\_\_\_\_\_\_\_\_**) vai – gadījumā, ja Pieprasījuma iesniegšana tiek veikta elektroniski, uz SWIFT adresi – **\_\_\_\_\_\_\_\_\_\_\_\_\_\_\_\_** vai e-pasta adresi **\_\_\_\_\_\_\_\_\_\_\_\_\_\_\_\_**.

Šī garantija izbeidzas pilnībā un automātiski gadījumā, ja:

1. līdz Beigu datumam (ieskaitot) Banka nav saņēmusi Pieprasījumu, vai
2. Banka ir saņēmusi Pasūtītāja rakstisku paziņojumu par Bankas atbrīvošanu no garantijas saistībām un Pasūtītāja paziņojumam pievienots šīs garantijas oriģināls vai kopija.

Šī garantija ir pakļauta Vienotajiem pieprasījuma garantiju noteikumiem (*the Uniform Rules of Demand Guarantees*) (2010.gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Banku un Pasūtītāju saistībā ar šo garantiju, izšķirams Latvijas Republikas tiesā.

**5. Pielikums**

**Prognozētās elektroenerģijas izstrādes atspoguļošanas nosacījumi balansa plānos**

|  |  |  |  |  |
| --- | --- | --- | --- | --- |
| Iedalījums pēc pieslēguma vietas | Elektrostacijas uzstādītā jauda | Dati jānorāda par katru staciju atsevišķi vai summāri | Dati jānorāda par katru sinhrono ģenerētājvienību | Nepieciešams izšķirt pēc ģenerācijas tipa |
| Pārvades sistēma | - | Atsevišķi | - | Saule |
| - | Vējš |
| + | Cits |
| Sadales sistēma | ≥0,5 MW | Atsevišķi | - | Saule |
| - | Vējš |
| - | Cits |
| <0,5MW | Summāri | - | Saule |
| - | Vējš |
| - | Cits |